da fr da da en en nl da en da en tr da en en en nb en da da da en en en en en da de en da da en da it da en tr da en en en pt en en fr en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en da da da ro en en da da da nb en da da da da da da en da da da da et da de nb da da da da da da da da da da da da da sv da da da nl nl da da da et da fr da da da en de da en da da da da nl lt sv da da da nl lt sv da da et da de da da da da nb nl en nl da da da da da da da nl de nb da sv da da et da de da da da da da en en da da da da da da da da da de da it da sl da de da tr es pt en ar id en da en da da nl en
sokker | At skabe er at leve
Inspiration eller en lille historie.
At skabe – om mig selv
Arkiv Vælg måned september 2022  (2) august 2022  (3) juli 2022  (3) juni 2022  (2) maj 2022  (1) april 2022  (2) marts 2022  (1) februar 2022  (3) januar 2022  (4) december 2021  (3) november 2021  (1) oktober 2021  (2) september 2021  (2) august 2021  (1) juli 2021  (5) juni 2021  (1) maj 2021  (1) april 2021  (2) marts 2021  (2) februar 2021  (1) januar 2021  (5) december 2020  (3) november 2020  (2) september 2020  (2) juli 2020  (3) juni 2020  (1) maj 2020  (1) april 2020  (3) marts 2020  (1) februar 2020  (2) januar 2020  (3) december 2019  (4) november 2019  (7) oktober 2019  (4) september 2019  (1) august 2019  (2) juli 2019  (9) juni 2019  (2) maj 2019  (4) marts 2019  (1) februar 2019  (2) januar 2019  (3) december 2018  (5) november 2018  (1) oktober 2018  (3) september 2018  (3) august 2018  (3) juli 2018  (1) juni 2018  (4) maj 2018  (1) april 2018  (2) februar 2018  (4) januar 2018  (4) december 2017  (2) november 2017  (4) oktober 2017  (3) september 2017  (2) august 2017  (2) juli 2017  (4) juni 2017  (2) maj 2017  (1) april 2017  (2) marts 2017  (3) februar 2017  (3) januar 2017  (1) december 2016  (1) november 2016  (3) oktober 2016  (3) september 2016  (1) august 2016  (2) juli 2016  (4) juni 2016  (3) maj 2016  (1) april 2016  (3) marts 2016  (4) februar 2016  (3) december 2015  (4) november 2015  (5) oktober 2015  (2) august 2015  (2) juli 2015  (4) juni 2015  (1) maj 2015  (2) april 2015  (4) marts 2015  (1) februar 2015  (1) januar 2015  (3) december 2014  (4) november 2014  (3) oktober 2014  (6) september 2014  (2) august 2014  (2) juli 2014  (3) juni 2014  (1) maj 2014  (2) april 2014  (1) marts 2014  (3) februar 2014  (7) januar 2014  (2) december 2013  (2) november 2013  (2) oktober 2013  (2) september 2013  (1) august 2013  (2) juli 2013  (5) juni 2013  (3) maj 2013  (4) april 2013  (5) marts 2013  (11) februar 2013  (1) januar 2013  (3) december 2012  (4) november 2012  (2) oktober 2012  (3) september 2012  (3) august 2012  (2) juli 2012  (4) juni 2012  (5) maj 2012  (6) april 2012  (4) marts 2012  (4) februar 2012  (3) januar 2012  (4) december 2011  (6) november 2011  (4) oktober 2011  (4) september 2011  (4) august 2011  (3) juli 2011  (4) juni 2011  (2) maj 2011  (3) april 2011  (4) marts 2011  (5) februar 2011  (8) januar 2011  (2) december 2010  (7) november 2010  (5) oktober 2010  (4) september 2010  (4) august 2010  (3) juli 2010  (4) juni 2010  (3) maj 2010  (3) april 2010  (7) marts 2010  (4) februar 2010  (6) januar 2010  (3) december 2009  (5) november 2009  (3) oktober 2009  (3) september 2009  (6) august 2009  (5) juli 2009  (9) juni 2009  (3) maj 2009  (4) april 2009  (4) marts 2009  (6)
Abonner på blog via Email
Indtast din e-mail-adresse for at blive tilmeldt og modtage besked om nye indlæg på dette websted via e-mail.
Slut dig til 23 øvrige tilmeldte
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
At skabe er at leve
Et indblik i mine elevers og egne tekstile arbejder.
Categories: at strikke Comments: 0
Overskriften henviser til materialet disse sokker er strikket af. Et strømpegarn, der består af 72% bomuld, 18% polyamid og 10% polyester. Og så kan det vaskes i maskinen på 40O. Garnet hedder Schachenmayr REGIA og er købt hos Uldgården. Jeg har set garnet flere steder, dog ikke i ensfarvet. Måske tilfældigt.
Det er ikke første gang, jeg strikker sokker af dette garn. De er tiltænkt overgangen mellem sommer og vinter. Når de tynde sokker er for lidt og inden det er tid til uldsokkerne. Og det fungerer.
Jeg har strikket på pind 2½. Slået 56 masker op til en str. 39-40. Strikket 30 omgange rib og derefter 47 omgange glatstrikning inden hæl over 28 masker. Fra hæl til begyndelse af tåindtagnig er der 92 omgange.
Hvor lang tid tager det så at strikke en sok. Nu er alt jo relativt. Disse er strikket på en togtur til Stockholm. En strikket i hver retning.
Categories: at strikke Kommentarer lukket til Sovesokker str. 2 år
Et par sokker til lillepigen til at have på til middagssøvnen i barnevognen.
Strikkefasthed: 22 m på 10 cm. Pind nr. 3 1/2. Sokkerne er strikket i Drops merino ekstra fine. Løbelængde 50 g = 105 m.
36 m. Rib 20 omg. Derefter 8 omg glat. Hæl over 18 m. Hælkappe 16 pinde. Hælbunden strikkes. 29 omg fra hælkappen til indtagning til tåen starter.
Categories: at strikke Kommentarer lukket til Strømper str. 1år
Alm. strømpegarn, godt 35 g. og strømpepinde nr. 2 1/2.
Slå 56 m. op. Rib, 2 ret, 2 vrang rundt 17 omgange. Glatstrikning 8 omg. Tag ind på hver side af omgangsstart således: 4. pind strikkes ret indtil der mangler 3 masker. 1 maske løst af. Strik 1 ret. Løft den løse maske over og strik sidste maske ret. 1. pind strikkes første maske ret. De to næste masker strikkes ret sammen. Fortsæt i ret. Denne indtagning foretages på hver 4. omgang indtil der er taget ind til 44 masker. Strik 17 omgange lige op.
Strik hæl over maskerne på pind 4 og 1. Hælbåndet strikkes 20 rækker. Tag første maske løst af i starten af hver pind.
Derefter formes hælbunden: Strik 13 ret. 2ret sammen, 1 ret. Vend arbejdet. 1. maske løst vrang af. 5 vrang, 2 vrang sammen. 1 vrang. Vend arbejdet. 1. maske løst af, 6 ret, 2 ret sammen, 1 ret. Vend arbejdet. 1. maske løst vrang af. 7 vrang, 2 vrang sammen. 1 vrang. Vend arbejdet. 1. maske løst af, 8 ret, 2 ret sammen, 1 ret. Vend arbejdet. 1. maske løst vrang af. 9 vrang, 2 vrang sammen. 1 vrang. Vend arbejdet. 1. maske løst af, 10 ret, 2 ret sammen, 1 ret. Vend arbejdet. 1. maske løst vrang af. 11 vrang, 2 vrang sammen. 1 vrang. Vend arbejdet.
Saml 11 masker op langs hælbåndet i hver side. Strik rundt i glatstrik. Strik evt. de opsamlede masker drejede, så der ikke opstår huller. Saml også en ekstra maske op mellem starten på hælbåndet og næste pind. Denne maske strikkes sammen med sidste af de opsamlede masker fra hælbåndet. Ellers kan der opstå et hul.
Kilen på siden af foden: Fordel maskerne på de to hælpinde ligeligt og flyt også nærmeste maske fra hver af de to andre pinde over på hælpindene. 19 masker på hver pind.  Første omgang, som starter med 4. pind: 1 ret, 1 løs af 1 ret, løft den løse maske over, 16 ret. 1. pind: 16 ret, 2 ret sammen, 1 ret. 2. og 3. pind ret. Anden omgang strikkes uden indtagning. Disse to omgange gentages til der 44 masker på omgangen.
Strik lige op til fodstykket måler 11 cm. Svarer til ca. 35 omgange rundt langs foden incl. indtagningskilen på siden af foden.
Tag ind til tå:
1. pind (venstre pind under foden): Strik til der er 3 masker tilbage.  2 ret sammen, 1 ret.
2. pind: 1 ret, 1 maske løst af, 1 ret, løft den løse maske over. Strik resten af pinden ret.
3. og 4. pinde som 1. og 2. pind.
Næste omgang uden indtagning.
Disse to omgange strikkes i alt 3 gange. (8 masker på hver pind). Herefter indtagning på hver omgang til der er to masker på hver pind.
Maskerne fordeles på to pinde, så aflukningerne ligger som et bånd hen over tåen. Maskerne aflukkes med maskesting. Hæft ender.
Første forsøg var disse, hvor afstanden mellem ribben og første indtagning var for kort. Korrigeret i vejledningen ovenfor.
Og her er nogle rester brugt.
Tags: knæstrømper, sokker, strømper
Categories: at strikke Kommentarer lukket til Barnesokker i raggegarn
Et par børnesokker strikket i »MOR AASE« raggegarn. Udgangspunktet for beregningen af masketallet har været en alm opskrift til sokker i alm. strømpegarn. Masketallet er ganget med 0,75 for at få det til at passe til raggegarnet og pind nr. 4. Afrund masketallet til deleligt med 2 eller 4, så der kan strikkes rib i skaftet. Længdemålene er som til alm. sokker.
Her strikket i en skostr. 33.
Tags: MOR AASE, ragsokker, sokker
Categories: at strikke Kommentarer lukket til Sokker – igen
Nu er det ikke første gang der er sokker her på bloggen. Disse sokker er imidlertid markeringen af, at et halvt års ufrivillig strikkepause lakker mod enden. En tennisalbue har haft sat mig skak mat – næsten.
Sokkerne er strikket af rester. Så er de da af vejen.
Categories: at strikke Kommentarer lukket til Flere sokker
Denne gang i stor størrelse. Skostr. 45 – 47.
Disse er strikket i strømpegarn fra Brugsen.
Rib 35 omg. Derefter glatstr. 46 omg.
Efter hælen er der strikket 69 omg. inden tåindtagningen.
Her er der brugt strømpegarn, Nobile, købt i Fakta. Det er lidt tyndere end det ovenfor anvendte.
Rib 52 omg. Derefter glatstr. 34 omg.
Efter hælen er der strikket 84 omg. inden tåindtagning.
Strømperne er strikket efter min sædvanlige fremgangsmåde, som kan ses her.
Categories: at strikke Kommentarer lukket til Multifarvede ragsokker
I forbindelse med en strikkeopskrift på en trøje i multifarvet garn læste jeg, at når ærmerne skulle strikkes, så begynd på et nyt nøgle garn for at få dem så ens som muligt.
Samme princip er her fulgt ved begge par sokker, men resultatet er, som det ses, faldet meget forskelligt ud.
Lidt om sokkerne: (skostr. 43-44)
Garn: Ragg-strømpegarn fra hjertegarn. 3 ngl. á 50 g.
Min strikkefasthed: 19 m = 10 cm.
44 masker. Rib, 2 r, 2 vr. 45 rk.
Hæl over 22 m. 22 p (=11 lænker i hver side)
4 m. midt på hælbunden.
Saml 12 m. op på hver side af hællappen.
46 rk. fra hælbånd til tåindtagn. begynder.
En detaljeret vejledning i strikning af sokker/strømper kan læses her.
Tags: multifarvet, ragsokker, sokker
Categories: at strikke Kommentarer lukket til Rag-skokker
Vinterkulde kalder efter varme sokker. Disse ragsokker er strikket til min mand. Garnet er fra Stof&Stil.
44 masker på pind 4½.
Der står håndvask på banderolen. Men de klarede udmærket vaskemaskinens uldprogram.
(Overvej fotobaggrunden hvis billederne skal sidde i række. Det havde jeg ikke gjort.)
Categories: at strikke Kommentarer lukket til Sokker
At strikke sokker er som at vende tilbage til noget kendt. Jeg har efterhånden strikket så mange, at de nærmest strikker sig selv. Engang skulle jeg strikke et par færdige til min søn, som han skulle have med på spejderlejr næste dag, og samtidig var jeg i gang med en spændende bog. Den måtte læses færdig. Det lod sig fint kombinere.
Mine sokker er oftest i striber. Så er det lettere at tælle omgange. Her er det i stedet garnets indfarvning, der har givet mønstret. Garnet er strømpegarn købt i Kvickly. Det holder formen fint efter maskinvask på uldprogrammet.
Strømpestrikningens detaljer, nævnt på tegningen, beskrives nærmere her
Tags: sokker, strømpeopskrift, strømper
Categories: at strikke Kommentarer lukket til Lille cardigan
Til min lille nevø strikkede jeg denne trøje i julegave. Str. 6 – 12 mdr. Modellen fandt jeg på nettet. Der var den med rullekant nederst og i håndleddene. Det kom til at se forkert ud, så i stedet blev strikket en lille ribbort.
Garnet er fra lageret og er vistnok noget strømpegarn. Banderolen var blevet væk.
For at pifte det lidt op strikkede jeg kanterne i en anden farve samt en mønsterbort på trøjen.
Som det ses, er figurerne ikke så velafrettede, at de går den samme vej allesammen. Også vi mennesker har hvert vores særpræg og personlighed.
Der blev også lige tid til at strikke et par sokker til ham. Str. små. Der er slået 28 masker op til skaftet.
Tåen er fodformet. Det ses ikke så tydeligt på billedet.
Tags: cardigan, sokker, trøje
50 års jubilæumskonference – DH
Den faglige forening Håndværk&Design
09-16-2022 / Vævebrikker – 3D printede
09-14-2022 / Orange multifarvet ribstrik
08-02-2022 / Hækling for venstrehåndede
08-01-2022 / Fire cirkelbilleder
© 2022 At skabe er at leve. All Rights Reserved. Entries RSS Comments RSS Log ind